**Sajtóközlemény**

**Kiadja**: Budapesti Metropolitan Egyetem

Budapest, 2018-01-23

**Az egyetemen végzett vloggerekkel csábítja a felvételizőket a METU**

**Átfogó kampányt indított a Budapesti Metropolitan Egyetem (METU) a 2Republic reklámügynökséggel az idén felvételiző fiatalok megszólítására. A METU aktív hallgatói és az egyetemen végzett, mára sikeres szakemberek és influencerek együtt csábítják az intézménybe a diákokat.**

A felsőoktatási intézményekbe jelentkezők folyamatosan változó célcsoportot jelentenek az egyetemek számára, mivel a diákok 75 százaléka minden évben kicserélődik. A most felvételizők legnagyobb részét adó Z generáció (a 2000 után született fiatalok) hatékony elérése érdekében a METU február 15-ig tartó kampányában a hagyományos integrált kommunikációs eszközökön túl meghatározó szerepet kap az újmédia: különösen a közösségi videós tartalmakra helyeznek benne nagy hangsúlyt.

Az ATL- és BTL-eszközöket is felvonultató 360o-os kampányban, formabontó módon, az intézményben jelenleg is tanuló magyar és külföldi hallgatók a METU nagyköveteiként saját történetük elmesélésével mutatják be és népszerűsítik az általuk választott szakterületet. Az egyetem 12 kiemelt képzési területét egy-egy diák testesíti meg. A nagykövetek az Educatio kiállításon is megosztották tapasztalataikat az érdeklődőkkel, de történeteikkel az egyetem nyílt napjain és különféle reklámfelületeken is találkozhatunk.

A METU kiemelten kezelte a Z generáció körében különösen népszerű közösségi videós tartalmakat, amelyekben a továbbtanulás előtt álló fiatalok által ismert és elismert, erős követőbázissal rendelkező influencerek beszélnek saját továbbtanulási élményeikről. Mellettük az egyetem nagykövetei, illetve a szakmájukban már sikereket elért hallgatók mutatják be életükön és munkájukon keresztül az intézmény alapfilozófiáját: itt tényleg önmagad lehetsz!

„A felvételizők minden évben egy szinte teljesen új célcsoportot jelentek, akik – folyamatos kutatásaink alapján – túlnyomórészt megérzéseken alapuló, impulzusszerű döntéseket hoznak továbbtanulásukkal kapcsolatban. Az egyetem ismertségének növelése a jelentkezés előtt álló fiatalok körében egyre komplexebb feladatot jelent, amiben nélkülözhetetlen a diákok számára hiteles influencerek bevonása. A METU számos jelenlegi és korábbi hallgatója mára ismert véleményvezérré vált, ők is örömmel csatlakoztak a kampányhoz” – mondta Jákó Eszter, a METU marketing és kommunikációs vezérigazgató-helyettese.

A Youtube- és Vimeo-videókban az egyetemen tanult és ma már népszerű vloggerek között feltűnik Kárpáti Rebeka és Erzsi a CultureGeeksből. A fiatalokkal Nessaj, Herczeg Hajni és Márk, a Tízes Listából is megosztja pályaválasztással kapcsolatos tapasztalatait. A METU-n végzett, szakmájukban sikeres volt hallgatókat a saját munkakörnyezetükben bemutató alumnivideókban szerepel többek között Szalai Dóra, a Chez Dodo alapító tulajdonosa Tóth Lambert, Neocore Games játékdizájnere.

„A pályaválasztás folyamata önmagunknak feltett, a jövőre vonatkozó kérdésekkel társul. Ezekre természetesen többféle helyes válasz létezik, amit szerettünk volna minél személyesebben bemutatni a kampány során. Ezért hívtuk segítségül a jelenleg a METU-n tanuló vagy a közelmúltban végzett diákokat, akiknek hiteles karriertörténete inspirációt jelent a felvételi előtt állók számára.” – mondta Kollmann Áron, a 2Republic kreatív igazgatója.

A felvételi időszak alatt a METU Instagram-kampányt is indított, hogy az intézménybe jelentkező diákok belekóstolhassanak az egyetem közösségi életébe, valamint összekapcsolja őket a már ott tanuló hallgatókkal. A játékban résztvevő diákoknak az ország különböző pontjain elhelyezett METU-s felvételi plakátokról készült képet vagy szelfit kell feltölteniük két egyedi hashtaggel február 14-ig. Ezer hashtag elérése után a METU ingyenes bulit szervez az első ezer posztoló METU hallgatónak és felvételizőnek az Akvárium Nagyhallban, ahol a Follow the Flow, az Ivan and the Parazol és DJ Jumo Daddy lépnek fel. A hallgatók és a felvételizők a #metubudapest és #metuparty hashtagek használatával vehetnek részt a játékban.

„Kutatások is megerősítik, hogy a diákok számára a felsőoktatási intézmény hírneve és az ott megszerezhető tudás mellett az egyetemi élet is kiemelt szempont a felvételi jelentkezésnél. A METU, a már meglévő hallgatóinak elvárásait és a felvételiző diákok igényeit figyelembe véve döntött úgy, hogy egy közösségépítő bulit szervez. Az esemény promóciójával igazán színessé tudjuk tenni a felvételi időszak végét, és ki tudunk tűnni az egyetemek kommunikációs kampányai közül” – mondta Rönky Balázs, az online kommunikációt végző RBL Marketing vezetője.

**Metropolitan Egyetem Nagykövetei**

Tóth Eszter – Animáció szak

Granovitter Attila – Belsőépítészet szak

Kátai Anna – Kézműves tárgykultúra szak

Pancsa Emese – Formatervező művész szak

Balázs Eszter – Divat és textiltervezés szak

Mohos Márton – Fotográfia szak

Szakos Dániel – Tervezőgrafika szak

Kun Petra – Kommunikáció és médiatudomány szak

Bognár Martin – Média Design szak

Czeróczki Mór – Mozgóképművész szak

Kovács Máté – Turizmus és vendéglátás szak

Biró Anikó – Gazdálkodás és menedzsment szak

**Vlogger (YouTube videók)**

Kárpáti Rebeka: <https://www.youtube.com/watch?v=x9CDPWcanr0>

Herczeg Hajni: <https://www.youtube.com/watch?v=-emRrAOG0Tw>

Nessaj: <https://www.youtube.com/watch?v=zt43AizVrxg>

Tízes lista: <https://www.youtube.com/watch?v=LFg8xitWrRA>

Culture Geeks: <https://www.youtube.com/watch?v=W1TFcP3790o>

**Werkfotók, werkfilm**

**ALKOTÓK LISTÁJA**

*Megbízói oldal:*

Megbízó: Budapesti Metropolitan Egyetem   
Marketingigazgató, kommunikációs vezető: Jákó Eszter, marketing és kommunikációs vezérigazgató-helyettes

*Ügynökségek:*

Reklámügynökség: 2Republic Reklámügynökség  
Kreatív igazgató: Kollmann Áron  
Art director: Fiertermaister Anita, Rigó Benjamin  
Szövegíró: Stubics Enikő  
Account: Buza Laura  
  
Online ügynökség: RBL Marketing Kft.  
Kreatív igazgató: Rönky Balázs  
Art director: Rönky Balázs

Médiaügynökség: RBL Marketing Kft.  
Médiatervező: Rönky Balázs, Cseh Szilvia

**További információ:**Varga Imre

+36 1 312 7289

+36 30 433-9092

[ivarga@noguchi.hu](mailto:ivarga@noguchi.hu)

***A Budapesti Metropolitan Egyetemről***

A Budapesti Metropolitan Egyetem (METU) Magyarország legnagyobb magánkézben lévő felsőoktatási intézménye. A Metropolitanen 2 karon, 4 fő képzési területen folyik képzés: kommunikáció, üzlet, turizmus és művészet. A folyamatosan bővülő magyar és angol nyelvű kínálatban jelenleg 33 alapszak, 16 mesterszak, 22 szakirányú továbbképzés és 8 felsőoktatási szakképzés közül választhatnak az egyetem iránt érdeklődők. A Metropolitannek jelenleg közel 6500 hallgatója van, akik 2011-től már nemcsak a fővárosban, hanem Hódmezővásárhelyen is folytathatják tanulmányaikat. Az intézmény 2001 óta meghatározó és dinamikusan fejlődő szereplője a hazai felsőoktatásnak. Képességfejlesztő tréningrendszere egyedülálló. A Metropolitan jelenleg több mint 170 külföldi intézménnyel tart fenn partnerkapcsolatot.